I. Осигурителни проценти и съотношения
	На реда за 01.01.2020г в меню ”Основни данни” -> ”Данни за осигуряване и облагане” ->  ”Осигурителни проценти  и съотношения” проверете (и евентуално коригирайте) процента за Фонд ТЗПБ – съгл. Приложение № 2 към чл. 14 от ЗБДОО за 2020г., съобразно вашата икономическа дейност. 
Автоматично се променят и минималния осигурителен доход на 610.00лв и минималния осигурителен доход за земеделските стопани на 420.00лв.

II. Минимални осигурителни прагове
	Добавена е таблицата с Приложение № 1 към чл. 9, т. 1 от ЗБДОО за 2020г. В меню ”Основни данни” -> ”Данни за осигуряване и облагане” -> ”Минимални осигурителни прагове” трябва да добавите реда за 01.01.2020г., като в полето ”Номер” можете да избирате праговете за вашата основна икономическа дейност от тази таблица.
ВАЖНО за фирмите с КИД от група 86 - Хуманно здравеопазване:
След приключване на м. Декември 2019г трябва да се нанесат корекции ако е необходимо в „Номенклатура на професиите” в полето „Номер на ИД” за професиите - медицинска сестра, акушерка, рехабилитатор,фелдшер и лаборант съобразно новия пореден номер в таблицата с праговете за 2020 година.

III.  Класификатори
	Промени по класификатор НКПД ( Заповед на министъра на труда и социалната политика № РД01-815 от 23.12.2019 г.).
Промените се зареждат след приключване на м.Декември 2019г.

Напомняме!

1.	Програмата ще актуализира автоматично МРЗ от 01.01.2020 – 610.00 лв. Необходимо е да издадете допълнителни споразумения (ДС) за лицата, които имат основна заплата равна на МРЗ. В тази връзка напомняме, че програмата предлага  функция за автоматично генериране на такива ДС – в меню Персонал-> Документи ->Допълнително споразумение към трудов договор -> чрез бутона „малка стрелка надолу“ от навигатора.

2.	Самоосигуряващи се лица
След приключване на м.Декември 2019 програмата автоматично ще направи промени в Списъка на персонала за м.01 2020 в таблицата „Осигурителни параметри“ ( тази таблица се появава при стойност = 6 в поле „Тип на заплащане“):
-	Ще попълни сума 610.00 за осигурителен доход за социално и здравно осигуряване в случаите, когато тези полета са имали стойност 560.00;
-	Ще попълни сума 420.00 за осигурителен доход за социално и здравно осигуряване в случаите, когато тези полета са имали стойност 400.00;
-	Ще попълни поле „Доход за здравно осигуряване болнични“ със сумата 610.00лв, ако това поле е имало стойност 560.00 или по-висока и съответно с 420.00, ако това поле е имало стойност 400.00.

НОВО!!!

I.	Генериране на декларации за подаване на Справката по чл.73, ал.6 ЗДДФЛ
  Нужно е да сте направили годишното преизчисляване на данъка с последната версия от 2019 година 2019.12.19.

1.	В меню Заплати -> Годишно преизчисляване на ДОД в третата страница от таблицата „Справка по чл.73 ал.6“ са заредени данните на всички лица, които са получавали доходи по трудови правоотношения през съответната година.
Натиснете бутона долу вдясно под таблицата „Генериране на Декларация по чл.73, ал.6“. След извършване на действието програмата извежда съобщение за броя на лицата, за които е генерирала декларации.

2.	Записване на файл SPR73_6.XML за подаване в НАП
Меню Заплати -> Декларация по чл.73, ал.6 по ЗДДФЛ 
Тук ще видите таблица с две страници – първа страница „Списък на лицата“ със списъка на заредените декларации и втора страница „Декларация по чл.73“ откъдето можете да отворите и разгледате конкретната декларация за лицето, на което сте стъпили. 
Технологията за работа с тези декларации е аналогична на тази за Деклрация Обр.1.
      От бутона малка стрелка надолу се появява падащо меню със следните опции:
•	Запис на нетрансферирани данни
•	Запис на последния трансфер
•	Размаркиране на последния трансфер
•	Размаркиране на текущия документ

При избора на първата опция програмата извежда прозорец за избор къде да се запише файла SPR73_6.XML. По подразбиране се предлага папката на локалния компютър, където се записват Декларации Обр.1 и 6.
След като направите избора програмата проверява/ валидира файла и извежда съобщение и рекапитулация на записаните данни, която можете да отпечатате.

 	  Препоръчваме да се запознаете с ІІ. Ред за подаване на данни в електронен вид със Справката по чл. 73, ал. 6 от ЗДДФЛ.  Това е втората част от файла със спецификацията на файла за справката, публикувана на сайта на НАП https://nap.bg/page?id=300

II.	Обезщетение по чл. 224, ал.1 КТ

От 01.01.2020 година програмата няма да прилага коефициента по чл.18, ал.2 от НСОРЗ за изчисляване на обезщетението за неползван платен отпуск. Коефициентът ще се използва само за изчисляване на възнаграждението за платен отпуск.